Sklep Splošnega sodišča (peti razširjeni senat) z dne 19. julija 2018 – Front Polisario/Svet

(Zadeva T‑180/14)

„Ničnostna tožba – Partnerski sporazum med Unijo in Kraljevino Maroko v ribiškem sektorju – Protokol, ki določa ribolovne možnosti iz tega sporazuma – Akt sklenitve – Uporaba navedenega sporazuma in protokola za ozemlje Zahodne Sahare in vode ob njeni obali – Neobstoj procesnega upravičenja – Nedopustnost“

1. Mednarodni sporazumi – Sporazumi Unije – Evro-mediteranski sporazum o pridružitvi ES-Maroko – Sporazum o partnerstvu Skupnost-Maroko – Ozemeljska veljavnost – Ozemlje brez samouprave Zahodna Sahara – Izključitev (Evro-mediteranski sporazum o pridružitvi ES-Maroko, člen 94; Sporazum o partnerstvu Skupnost-Maroko, člen 11) (Glej točko 44.)

2. Mednarodni sporazumi – Sporazumi Unije – Mednarodni sporazumi na področju kmetijstva in ribolova – Sporazum o partnerstvu Skupnost-Maroko – Ozemeljska veljavnost – Vode, ki mejijo na Zahodno Saharo – Izključitev (Sporazum o partnerstvu ES-Maroko, člen 2(a) in 11) (Glej točke od 45 do 50.)

3. Mednarodni sporazumi – Sporazumi Unije – Mednarodni sporazumi na področju kmetijstva in ribolova – Sporazum o partnerstvu Skupnost-Maroko – Protokol iz leta 2013 – Ozemeljska veljavnost – Maroško ribolovno območje – Pojem – Vode, ki mejijo na Zahodno Saharo – Izključitev (Sporazum o partnerstvu ES-Maroko, člen 2(a) in 16, in Protokol iz leta 2013, člen 1) (Glej točke 52, 53, 57 in 60.)

4. Mednarodni sporazumi – Sporazumi Unije – Razlaga – Upoštevanje poznejše prakse uporabe sporazuma – Obseg – Domnevna želja Unije, da sporazum izvaja na način, ki ni v skladu z načeli samoodločbe in relativnega učinka pogodb – Nezdružljivost z načelom izvajanja pogodb v dobri veri (Glej točke od 63 do 65.)

5. Ničnostna tožba – Fizične ali pravne osebe – Akti, ki se nanje neposredno in posamično nanašajo – Odločitev Sveta glede sklenitve protokola s tretjo državo, ki nima pravnih učinkov na ozemlju, ki je pod nadzorom te države, saj ta država na tem ozemlju ne izvaja mednarodno priznane suverenosti – Tožba, ki jo je vložilo gibanje, ki je priznano kot zastopnik ljudstva tega ozemlja in ki sodeluje pri pogajanjih Združenih narodov, z namenom določitve statusa tega ozemlja – Nedopustnost (Člen 263, četrti odstavek, PDEU; Sporazum o partnerstvu ES-Maroko in Protokol iz leta 2013) (Glej točke od 69 do 71.)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta 2013/785/EU z dne 16. decembra 2013 o sklenitvi Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju, v imenu Evropske unije (UL 2013, L 349, str. 1), in drugič, Sklepa Komisije (EU) 2018/393 z dne 12. marca 2018 o odobritvi, v imenu Evropske unije, spremembe Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju (UL 2018, L 69, str. 60).

Izrek

1. Tožba se zavrže.

2. Front populaire pour la libération de la Saguia-el-Hamra et du Rio de Oro (Front Polisario) poleg svojih stroškov nosi stroške Sveta Evropske unije.